CELEX: 31978R1804
Language: el
Date: 1978-07-28 00:00:00
Title: Κανονισμός (ΕΟΚ) αριθ. 1804/78 της Επιτροπής της 28ης Ιουλίου 1978 περί τροποποιήσεως του κανονισμού (ΕΟΚ) αριθ. 1024/78 «περί των ενεργειών που προορίζονται να διευρύνουν την αγορά των κοινοτικών γαλακτοκομικών προϊόντων στο εξωτερικό της Κοινότητος»

Avis juridique important

|

31978R1804

Κανονισμός (ΕΟΚ) αριθ. 1804/78 της Επιτροπής της 28ης Ιουλίου 1978 περί τροποποιήσεως του κανονισμού (ΕΟΚ) αριθ. 1024/78 «περί των ενεργειών που προορίζονται να διευρύνουν την αγορά των κοινοτικών γαλακτοκομικών προϊόντων στο εξωτερικό της Κοινότητος»  

Επίσημη Εφημερίδα αριθ. L 205 της 29/07/1978 σ. 0063 - 0063 Ελληνική ειδική έκδοση: Κεφάλαιο 03 τόμος 22 σ. 0062 

ΚΑΝΟΝΙΣΜΟΣ (ΕΟΚ) αριθ. 1804/78 ΤΗΣ ΕΠΙΤΡΟΠΗΣ της 28ης Ιουλίου 1978 περί τροποποιήσεως του κανονισμού (ΕΟΚ) αριθ. 1024/78 περί των ενεργειών που προορίζονται να διευρύνουν την αγορά των κοινοτικών γαλακτοκομικών προϊόντων στο εξωτερικό της  ΚοινότητοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1079/77 του Συμβουλίου, της 17ης Μαΐου, 1977, περί εισφοράς συνυπευθυνότητος και περί των μέτρων που προορίζονται να διευρύνουν την αγορά στον τομέα του γάλακτος και των γαλακτοκομικών προϊόντων(1), όπως τροποποιήθηκε από τον  κανονισμό (ΕΟΚ) αριθ. 1001/78(2) και ιδίως το άρθρο 4,  Εκτιμώντας:  ότι σύμφωνα με το άρθρο 1 παράγραφος 2 του κανονισμού (ΕΟΚ) αριθ. 1024/78 της Επιτροπής, της 19ης Μαΐου 1978, περί ενεργειών που προορίζονται να διευρύνουν την αγορά των κοινοτικών γαλακτοκομικών προϊόντων στο εξωτερικό της Κοινότητος(3), η διάρκεια των  ενεργειών περιορίζεται στην 31η Μαρτίου 1979- ότι σύμφωνα με το άρθρο 3 παράγραφος 2, οι προτάσεις περί των εν λόγω ενεργειών πρέπει να υποβληθούν πριν από την 1η Αυγούστου 1978- ότι για τεχνικούς λόγους, ο κανονισμός που προαναφέρθηκε καθώς και η γνώμη που αναφέρεται στο άρθρο 3 παράγραφος 3, των οργανισμών παρεμβάσεως δημοσιεύτηκαν με καθυστέρηση- ότι, ως εκ τούτου, είναι αναγκαίο να παραταθεί αφ' ενός η διάρκεια των ενεργειών  μέχρι την 31η Δεκεμβρίου 1979 και εφ' ετέρου η προθεσμία υποβολής των προτάσεων σχετικά με τις ενέργειες που αναφέρθηκαν έως την 1η Οκτωβρίου 1978- ότι μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1024/78 τροποποιείται ως ακολούθως:  α) στο άρθρο 1 παράγραφος 2, η ημερομηνία της 31ης Μαρτίου 1979 αντικαθίσταται από την ημερομηνία της 31ης Δεκεμβρίου 1979,  β) στο άρθρο 3 παράγραφος 2, η ημερομηνία της 1ης Αυγούστου 1978 αντικαθίσταται από την 1η Οκτωβρίου 1978.   Άρθρο 2  Ο παρών κανονισμός αρχίζει να ισχύει την επομένη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1978.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 131 της 26.5.1977, σ. 6.  (2) ΕΕ αριθ. Ν 130 της 18.5.1978, σ. 11.  (3) ΕΕ αριθ. Ν 132 της 20.5.1978, σ. 48.